Í tilkynningu sem heilbrigðisráðuneytið sendi frá sér í gær kemur fram að ráðuneytið hafi lagt mikla áherslu á að hrinda í framkvæmd aðgerðum sem embætti landlæknis lagði til í hlutaúttekt vegna alvarlegrar stöðu á bráðamóttöku Landspítalans fyrir ári . Þar segir einnig að aðgerðirnar hafa „ skilað árangri og bíða nú nokkru færri einstaklingar á deildum spítalans vegna útskriftarvanda en þegar úttektin var gerð . “ Í tilkynningunni segir einnig að tekist hafi að fjölga hjúkrunar - ög dagdvalarrýmum töluvert á nýliðnu ári og hafi það bætt ástandið svo um munar en ábendingar embætti landlæknis til heilbrigðisráðuneytisins á sínum tíma sneru einkum að því að efla þjónustu við aldraða . 53 þá og 40 nú Í svari heilbrigðisráðuneytisins við fyrirspurn Mannlífs um hvaða árangri aðgerðirnar hafi nákvæmlega skilað segir að nú bíði 40 sjúklingar á ýmsum deildum spítalans eftir plássi á hjúkrunarheimili miðað við 53 sjúklinga fyrir rúmu ári . Þar segir að þann 6. janúar sl. hafi 40 einstaklingar með gilt færni - og heilsumat beðið á ýmsum deildum spítalans . Fyrir rúmu ári þann 10. desember 2018 , þegar úttektin var gerð , biðu 53 einstaklingar spítalanum vegna útskriftarvanda . Starfsfólk Bráðamóttöku Landspítala segja neyðarástand ríkja Vaktstjórar hjúkrunar bráðadeildar G 2 Landspítala skora á yfirvöld að gera betur í yfirlýsingu sem send var út í dag . 29 hjúkrunarfræðingar skrifa undir yfirlýsinguna þar sem ástandinu á Bráðamóttöku Landspítala er lýst sem neyðarástandi . Í yfirlýsingunni segir að starfsfólk deildarinnar taki undir orð Más Kristjánssonar , yfirlæknis smitsjúkdómalækninga á Landspítalanum , sem varar við að stórslys kunni að vera í aðsigi á deildinni í Læknablaðinu í janúar 2020 . Í yfirlýsingunni segir að mikið álag gerir það að verkum að starfsfólk á erfitt með að stýra Bráðamóttökunni sem skyldi . Þar segir að stjórnendur Bráðamóttökunnar hafi lengi talað fyrir daufum eyrum . „ Starfsfólk Bráðadeildar G 2 hefur á undanförnum árum margoft ítrekað áhyggjur sínar af vanda deildarinnar en talað fyrir daufum eyrum . Stjórnendur Bráðamóttökunnar hafa gert allt sem í þeirra valdi stendur til að létta undir álagi á deildinni en yfirstjórn sjúkrahússins virðist úrræðalaus . Vandi Landspítala er ekki einungis okkar heldur þjóðfélagsins í heild . Hvenær verður vandi sjúkrahússins leystur , “ segir meðal annars í yfirlýsingunni sem má lesa í heild sinni hérna .